Vuvuzela

Vuvuzela (), jota kutsutaan myös stadiontorveksi, on muovinen, noin metrin pituinen ja värikäs puhallinsoitin. Se on hyvin suosittu Etelä-Afrikassa jalkapallofanien keskuudessa, ja se symboloi maan urheilukulttuuria. Sen nimen alkuperä on epäselvä, mutta arvellaan, että se pohjautuu zulun kielen sanoista "tuottaa ääntä". Vuvu merkitsee kadunkielellä suihkua.

Alkuperä
Saman tyyppistä muovista torvea tai trumpettia on käytetty Meksikon stadioneilla 1970-luvulta asti. Alun perin tinasta  valmistettuna siitä tuli 1990-luvulla suosittu erityisesti Etelä-Afrikassa. Englantilaisen Daily Mirror -lehden mukaan Freddie Maake kehitteli ensimmäisen alumiinisen version vuvuzelasta jo vuonna 1965 syntymäpäivälahjaksi saamansa polkupyörän äänitorvesta. Torvi kuitenkin kiellettiin mahdollisena vaarallisena aseena, joten hän etsi muovitehtaan, joka voisi valmistaa niitä.

Vuonna 2001 eteläafrikkalainen Masincedane Sport -yhtiö alkoi valmistaa soittimia massatuotantona muovista.

Vuvuzelojen on väitetty perustuvan kudu-antiloopin sarvista tehtyihin instrumentteihin, mutta tieto on osoittautunut vääräksi.

Ääni
Vuvuzela vaatii voimia huulilta ja keuhkoilta ja tuottaa ääniä, jotka muistuttavat sumusireenin tai elefantin ääntä.

Soittimen äänenvoimakkuudeksi torven suulla on mitattu 131 dB(A) ja kahden metrin päässä 113 dB(A). Valmistaja onkin tuonut markkinoille muunnellulla suukappaleella varustetun mallin, jonka väitetään vähentävän voimakkuutta 20 dB(A).New vuvuzelas turn down volume Viitattu 14.6.2010

Jatkuva yli 100 dB melu voi vaurioittaa suojaamatonta kuuloa jo 15 minuutissa.Terveyskirjasto.fi: Meluvammat;Taulukko 3.  Suurimmat sallitut oleskeluajat eri melutasoissa päivää kohti. 

Keskustelu Etelä-Afrikan jalkapallokisoissa 2010 
Vuvuzelan käytöstä on keskusteltu, ja joillakin stadioneilla niiden käyttö on kielletty kokonaan. Haitallisinta soittimessa on sen meluisa ja ampiaisparvea muistuttava ääni, joka häiritsee pelaajia ja valmentajia, jotka koettavat keskittyä otteluun. Etelä-Afrikan MM-kisojen esiturnauksen aikana soittimet olivat sallittuja, ja järjestäjät pohtivat, pitäisikö ne kieltää vuoden 2010 MM-kisoissa. Esiturnauksessa yleisössä oli kuitenkin suurimmalta osalta eteläafrikkalaisia, ja koska varsinaisessa turnauksessa arvioitiin olevan huomattavasti vähemmän vuvuzelan käyttäjiä, niiden käyttö päätettiin sallia.

Kieltoa harkittiin uudestaan, kun jalkapallon MM-otteluiden alettua tuli ilmeiseksi, että pelaajat eivät kuulleet toisiaan ja koska torvia soitettiin myös stadionien ulkopuolella, melu häiritsi myös vapaalla olevien pelaajien keskittymistä. Myös television katsojat kuulivat enimmäkseen vain vuvuzelan äänen. Mahdollisen kiellon tullessa tilalle tarjottiin jo apartheidin aikana suosittua laulamista.Vuvuzela-torvet saatetaan kieltää sittenkin  Viitattu 14.6.2010

Kansainvälinen jalkapalloliitto Fifa kuitenkin linjasi muutama päivä MM-kisojen alettua 14.6.2010, ettei afrikkalaiseen jalkapallokulttuurin elimellisesti kuuluvien torvien käyttöä tulla kieltämään kisakatsomoissa.Yle vaimentaa vuvuzelat lähetyksissään  Viitattu 15.6.2010

Äänen vaimennus
Yle vaimensi lähetyksissään torvien ääntä äänimiksauksen avulla. Myös Ison-Britannian yleisradioyhtiö BBC etsi meluun omaa ratkaisuaan. Jatkossa BBC aikoo mahdollisesti vaimentaa vuvuzelat jo lähetysvaiheessa. Myös jos omassa vastaanottolaitteistossa on tarpeeksi hienostuneita äänenkorjauslaitteita, joilla voi korostaa tai vaimentaa tarkkoja taajuuksia, apu voi löytyä niistä. Vuvuzelan perustaajuudeksi on mitattu b-nuotti, jonka värähtelytaajuus on 233 Hz. Paras tulos saadaan, kun vaimennetaan kyseinen taajuus sekä sen yläsävelsarjan toinen (466 Hz) ja neljäs (932 Hz) sävel.BBC etsii äänenvaimentajaa http://www.techlib.com/reference/musical_note_frequencies.htm

 Muiden lajien järjestäjien kannanottoja 
Wimbledonin tennisturnauksen katsomoon vuvuzela-torvia ei saa tuoda. “Meillä on lista kielletyistä esineistä. Räikät, vuvuzelat ja muut torvet menevät tähän kategoriaan“, järjestäjät tiedottavat. Kriketissä torvia ei aiota kieltää ennen kuin niistä aiheutuu ongelmia.Vuvuzela-torvet kiellettiin Wimbledonissa viitattu 17.6.2010

Etelä-Afrikan rugbyliitto ei salli vuvuzela-torvia otteluihinsa. Kun Etelä-Afrikka kohtasi Ranskan Kapkaupungissa 12.6.2010, kaikki vuvuzelat kerättiin portilla katsojilta pois.Vuvuzela-kielto rugby-stadionille. Viitattu 20.6.2010

Vuvuzelan ääntä ei kuulla Suomen pesäpallopaikkakuntien pelikentillä. Pesäpalloliitto on kieltänyt kovaäänisen torven käytön pesäpallo-otteluissa. Vuvuzelan kova ääni voisi häiritä ottelun kulkua, erityisesti väärien huutamista ja kuulemista. http://yle.fi/alueet/oulu/2010/07/vuvuzela_julistettiin_pannaan_pesapallo-otteluissa_1835111.html Vuvuzela julistettiin pannaan pesäpallo-otteluissa (16.7.2010)

Moni jalkapallon Englannin Valioliigan pelaajoukkue on kieltänyt vuvuzela-torvet kotiotteluissaan. Vuvuzela-kielto laajenee Valioliigassa (20.7.2010)

FIFA kielsi vuvuzelat vuoden 2014 jalkapallon maailmanmestaruuskisoista Brasiliassa.FIFA Bans Vuvuzelas from Brazilian World Cup 4.6.2014; viitattu 13.6.2014

Vertailu
+ Fanisoittimien äänenvoimakkuuksiaVuvuzelan ja muiden fanisoittimien vaarallisuus kuulolle  Viitattu 17.6.2010 Sija  SoitindB (A)1Vuvuzela127 dB (A)2 Paineilmatorvi 123,6 dB (A) 3Samba-rumpu 122,2 dB (A)4Erotuomarin pilli 121,8 dB (A)52 fania laulaa 121,6 dB (A)6Kaasutorvi 121,4 dB (A) 7Lehmänkello 114,9 dB (A)8Jänisräikkä 108,2 dB (A)9Puhallettava Fani-tikkuYksi monista myyjistä 99,1 dB (A) 10Caxirola 80 dB (A)Sound Power Levels of the Caxirola and Different Types of Caxixis

 Vuvuzelan käyttö musiikissa 
Vuvuzelan käyttö taidemusiikissa on vähäistä. Yksi harvoja soittimelle tehtyjä sävellyksiä on Timo Kiiskisen barokkityylinen kaksoiskonsertto C-duuri vuvuzelalle, uruille (vaihtoehtoisesti cembalolle) ja jousiorkesterille; teoksen urkuversio sai ensiesityksensä 21.10.2010 Sibelius-akatemian Urkusalissa Helsingissä ja cembaloversio 19.12.2010 Pro Puu -galleriassa Lahdessa.https://cris.uniarts.fi/crisyp/disp/_/fi/cr_redir_all/fet/fet/sea?direction=2&id=3477372  (tarkistettu 19.3.2017)"Barokkiyhtyeen joulukonsertissa soi vuvuzela" . Etelä-Suomen sanomat 16.12.2010

 Lähteet 

 Aiheesta muualla 

 Verkkosivu virallisella vuvuzelan äänellä .
 Virtuaalinen vuvuzela .
 STT–AP: Euroopan jalkapalloliitto kieltää vuvuzelat. Helsingin sanomat 1.9.2010.

Luokka:Jalkapallokulttuuri
Luokka:Jalkapallon maailmanmestaruuskilpailut 2010
Luokka:Vaskipuhaltimet